ჩიჰირო ამანო

ჩიჰირო ამანო ( დ.  30 ივლისი, 1982) იაპონელი კინორეჟისორი და სცენარისტი.

ცხოვრება და კარიერა
ამანო დაიბადა 1982 წლის 30 ივლისს. ხუთწლიანი საქმიანობის შემდეგ კორპორატიულ სექტორში, კინოს მიმართ დაინტერესება გამოავლინა და სადებიუტო ფილმი საიონარა მაფლერი 2009 წელს გადაიღო. ფილმი წარმოდგენილი იყო ოსაკას კინემატოგრაფისტთა ორგანიზაციის ფესტივალზე (Cineastes Organization Osaka EX) და სხვა კინომოწყობილობებზე.

ამანოს მეორე ნამუშევარი — ისროლე კამათელი! — 2010 წელს PIA კინოფესტივალზე იყო წარდგენილი.

2011 წელს მისი ფილმი Snipping Girl პირველად საერთაშორისო აუდიტორიას ჰამბურგში, იაპონური კინოფესტივალის (Japan Filmfest Hamburg) ფარგლებში წარედგინა, ხოლო იმავე წელს მონაწილეობა მიიღო PIA კინოფესტივალშიც

2012 წელს ამანომ გადაიღო მოკლემეტრაჟიანი ფილმი ფიგაროს აღიარებები, რომელიც ოთხი მეშვიდეკლასელი  ბიჭის სქესობრივი საკითხებისადმი ცნობისმოყვარეობის შესახებ მოგვითხრობს. ფილმმა ტოკიოს შიტამაჩის კომედიის კინოფესტივალზე გრან პრი და მაყურებლის პრიზი მოიპოვა, ასევე მეორე ადგილი დაიკავა აიჩის ქალთა საერთაშორისო კინოფესტივალზე.

ფიგაროს აღიარებები ნაჩვენები იყო სეულის ქალთა 15-ე საერთაშორისო კინოფესტივალზეც, სამხრეთ კორეაში. ამავე წელს ამანომ გადაიღო ფანტასტიკის ჟანრის კიდევ ერთი მოკლემეტრაჟიანი ფილმი — ნევერლენდი გამაგორიში (Neverland in Gamagori), რომელიც თერთმეტი წლის ბიჭის თავგადასავალზე მოგვითხრობს. ფილმის პრემიერა გაიმართა ოკინავას მე-4 საერთაშორისო კინოფესტივალზე.

ამანოს 2013 წლის ოჯახური დრამა „ყველაფერი ამაოებაა“ (All Is Vanity) იუბარის ფანტასტიკური კინოფესტივალზე იქნა წარმოდგენილი. ამანო იაპონიაში იმ მცირერიცხოვან ქალ რეჟისორთაგანია, რომლებიც ამ სფეროში მოღვაწეობენ. 2012 წელს ინტერვიუში მან აღნიშნა, რომ ფილმების გადასაღებად პარალელურად ნახევარ განაკვეთზე მუშაობა უწევდა. თუმცა, მისი სიტყვებით, პროფესიულად წინსვლისაკენ ბრძოლა, სავარაუდოდ, საუკეთესო გზაა იმისათვის, რომ „იაპონიაში მეტი ქალი რეჟისორი გამოჩნდეს“.

ამანომ კომერციული კინოში დებიუტი 2014 წლის მაისში შეძლო ფილმით „საერთოდ არ შეხებია“ (No Touching At All), რომელიც კოუ იონედას იგივე სახელწოდების „ბოიზ ლავ“ მანგაზეა დაფუძნებული. Amano made her commercial film debut with the May 2014 No Touching At All based on Kou Yoneda's "boys' love" manga of the same name.

რესურსები ინტერნეტში

სქოლიო

კატეგორია:იაპონელები
კატეგორია:იაპონელი ქალები
კატეგორია:ცოცხალი ადამიანები